Hiddingen

Hiddingen () is en Dörp in de Gemeen Visselhöövd in’n Landkreis Rodenborg, Neddersassen. Binnen de Gemeen billt de Oort de polietsche Oortschop Hiddingen, to de ok de twee lüttjeren Öörd Jürshoff un Battenbrook tohöört.

 Geografie 

De Oort liggt in de Lümbörger Heid. Dat Water ut dat Rebeed flütt över lüttjere Beken na de Rodau hen af. In de Neegd doot de Elmhorstbarg (88 m hoog) un de Höllenbarg (93 m hoog) liggen.

De Naveröörd sünd Hartböhn, Rutenmöhl, Hertel, Neenkerken un Drögenbossel in’n Noordoosten, Battenbrook un Jürshoff in’n Oosten, Behningen, Frielingen un Eitze in’n Süüdoosten, Riepholm, Oddingen un Delvendaal in’n Süden, Schwitschen un Visselhöövd in’n Süüdwesten, Hälßen in’n Westen un Bookholt, Hütthoff, Roosbrook un Moordörp in’n Westen.

 Historie 

In’n Eersten Weltkrieg sünd twölv Soldaten ut Hiddingen fullen oder vermisst un in’n Tweten Weltkrieg 32.Onlineprojekt Gefallenendenkmäler

 Verwaltungsgeschicht 

In de Franzosentied von 1810 bet 1814 hett de Oort to de Mairie Stellich in’n Kanton Wasra höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Amtsvaagdie Visselhöövd in dat Amt Rodenborg tohöört. Na 1885 weer dat in’n Kreis Rodenborg. 1977 is dat Deel von’n ne’en grötteren Landkreis Rodenborg worrn.

De Oort hett fröher tohoop mit Battenbrook, Drögenbossel un Jürshoff de Buurschop Hiddingen billt un weer later ahn Drögenbossel, aver mit Battenbrook un Jürshoff en egen Gemeen. Düsse Gemeen weer von 1969 bet 1974 Maat von de Samtgemeen Visselhöövd un is an’n 1. März 1974 mit de Gemeenreform in Neddersassen Deel von de Gemeen Visselhöövd worrn. Hiddingen is nu een von de 15 Oortschoppen binnen de Gemeen Visselhöövd un hett en egen Oortsraad un Oortsbörgermeester.

 Inwahnertall 

 * tohoop mit Battenbrook un Jürshoff

 Religion 

Hiddingen is evangeelsch-luthersch präägt un höört to dat Kaspel von de Johannis-Kark in Visselhöövd.

För de Kathoolschen weer von 1852 bet 1960 de Kapell op Slott Kedenborg tostännig. Nu is de Hart-Jesu-Kark in Visselhöövd tostännig, de siet 1. August 2004 to de Karkengemeen St. Maria von’n hilligen Rosenkranz in Wasra tohöört.

 Oortsraad 

Liddmaten
 2016: 
 WG: Manuel Bremer, Holger Eimer, Andreas Friedrich, Beke Marquard, Michael Senkbeil

 Oortsbörgermeesters 

 Tied  Naam  Partei opstunns  Holger Eimer  WG

 Wapen 

Dat Wapen von Hiddingen wiest en Neddersassenhuus un en Soot.

 Kultur 

In Hiddingen steiht en Denkmaal för de Fullenen ut de twee Weltkrieg’.

 Verenen 

De Schüttenvereen Hiddingen is 1921 grünnt worrn.

 Weertschop un Infrastruktur 

duum|Radaranlaag op’n Elmhorstbarg
Hiddingen hett en egene freewillige Füürwehr, de 1921 grünnt worrn is.

Op’n Elmhorstbarg liggt en Radarstatschoon von de Bundswehr.

 Verkehr 

Dör Hiddingen löppt de Landsstraat 171, de in’n Noordoosten in Neenkerken an de Bundsstraat 71 ran un wieder na Snevern geiht un in’n Süüdwesten över Schwitschen na Visselhöövd an de B 440 un wieder över Jeddingen na Kerklinneln un Veern. Von de L 171 na Süden geiht de Kreisstraat 208 af, de över Riepholm na Oddingen an de B 440 föhrt.

De nächste Autobahn is de Autobahn 7 (Afsnidd Hamborg–Hannover). De Opfohrt 46 Derpmark liggt so 19 Kilometer in’n Süüdoosten von Hiddingen an de B 440. De Opfohrt 27 Wasra-West op de Autobahn 27 (Afsnidd Bremen–Wasra) liggt 20 Kilometer in’n Süüdwesten an de B 209.

De nächste Bahnhoff is so bi fiev Kilometer wied weg in’n Süüdwesten de Bahnhoff Visselhöövd an de Bahnlien Ülzen–Langwedel.

 Scholen 

Hiddingen harr fröher sien egen Volksschool, de aver dichtmaakt worrn is. Vondaag gaht de Kinner ut dat Dörp na de Grundschool Visselhöövd.

 Lüüd 

De Theologin Marlene Crüsemann is 1953 in Hiddingen boren.

 Footnoten 

 Weblenken 

Kategorie:Oort
Kategorie:Landkreis Rodenborg (Wümm)